بصراحة خواتي الغاليات، عمري ماشفت منتدى حميم وفيه كل هالطيبة مثل منتدى عالم حواء، بيتنا الكبير وحديقتنا الجميلة الي تجمعنا كلنا حتى لو كل وحدة فينا عايشة ف بلد بعيد عن الثانية.. تتذكرون موضوعي لما قلت لكم اني محتاجة اقضي وقت فراغي بشغلة استفيد منها؟ معظم خواتي الغاليات ماشاء الله ماقصروا معاي،، دخلوا متصفحي وساعدوني بأفكارهم.. عموما، انا إنضميت لشركة سعودية مختصة ف إنتاج العود والعطور ومقرها مكة المكرمة، ورغم اني في الإمارات ، إلا اني تحمست انضم لهالشركة واكون مندوبة تسويق. كل الي اطلبه منكم يابنات انكم تساعدوني عشان اقدر اسوّق منتجات هالشركة، وطبعا كل وحدة تشتري عن طريقي رح تحصل خصم ثلاثين بالمئة والي حابة تصير مندوبة تسويق رح تدفع مبلغ الاشتراك للشركة وتصير مندوبة عندهم.. اتمنى انكم تساعدوني يابنات، عندي ظروف مادية صعبة ومالقيت إلا هالحل، صعبت علي نفسي اروح كل شوي عند امي او اخوي اطلب منهم يساعدوني بأي مبلغ،، ماحبيت يظنوا ان زوجي مقصر معاي بأي شي، بس انا مااحب اقول لأهلي ان زوجي مديون، الموضوع هذا يخصني وانا الي لازم اشوف حل لنفسي.. ربي يخلي لكم اولادكم ويرزق كل اخت بالذرية الصالحة، ويزوج كل آنسة فيكم ويرزقها بالرجل الصالح الي يسعد قلبهـا، ربي يحفظكم من كل مكروه، والي حابة تعرف اي تفاصيل ثانية عن الشركة حياها الله عالرسايل الخاصة ـ ـ